 Sidoo kale Kacaanka waxa uu dadka kala dagaallamayay in ay dhexdooda dib ugu noqdaan xilligii eexashada iyo musuqmaasuqa, waxaana loo sheegay dadweynaha Soomaaliyeed in Qabiilka la aasay, iyada oo maalin qaran oo aas ah loo sameeyay dabadeedna karfan cad inta lagu soo duubay meel ay bulshadu isugu soo baxday iilka la dhex dhigay, taasoo hadafka uu kacaanka ka lahaa ay ahayd in dadka ay ka fogaadaan qaraabakiilka, iyo eexda qabiil ee dib u dhigi karay bulshada, waxaana warbaahintu ay had iyo jeer ku dhiirri gelin jirtay buldhada in qabiilku uu yahay wax la hari kara bulshada, waxaana la ilaaliyay in bulshadu ay isugu xirnaato hab qabiil, waxaa la joogteeyay dhaleeceynta kuwa qabiilka dugaashada, waxaa la fogeeyay eexashada ku dhisan qabiilka, waxaana sidoo kale fannaaniinta qaranka iyo guud ahaan kooxaha fanku ay caadeysteen ka wacyi gelinta bulshada dhinaca qabiilka, iyada oo dadka Soomaaliyeed la isu tusayay inay Soomaali isla yihiin wax ka sokeeyana aanan loo baahnayn. 